UudisedUudisedArvamusHaridusAjaluguKeskkondLoodusPsüühikaTeaduseluTehnikaTervisUniversumÜhiskondMeediataipEriprojektidEriprojektidGoldbergi masinTeadus 3 minutigaKeskkonnakuuAasta koolAkadeemikudrohepööreEesti naisteadlasedNoorteadlasedNutikas eluOma puuÕpilaste TeadusfestivalTeadus tagasi- ja edasivaatesKust sa tead?Kuidas targemini õppida?Lugeja küsibNipid jooksuvõistluseksTV/RaadioTV/RaadioLaborTaskuhäälingNovaatorOsoonPuust ja punaseksR2 PortaalTeadusvideodAbi
#000003
Intel loodab pugeda tehisintellektiga õpilaste hingesügavusse
#000005
Pandeemia sunnil alanud zoomi-tundide kogemusest tuli välja, et ekraanil ruudukestest vaatavate laste nägudest ei saa aru, mida nad vajavad. Ettevõte Intel esitles hiljuti õpetajatele mõeldud tööriista, mis kasutab nende lahti mõtestamiseks tehisintellekti abi, vahendab R2 tehnikakommentaaris Kristjan Port.
#000007
Inimese ilmed sisaldavad hulganisti sõnatut informatsiooni. Sugugi mitte harva öeldud sõnadele vastupidist. Näiteks võib sõnum olla "ma vihkan sind", aga nägu naerab. Kas selline tagurpidine sõnumikonflikt kasutab kontrasti, et rõhutada vastupidist mõtet, ütlemaks, kuidas isegi tagurpidise olukorra kiuste ütleja tegelikult armastab sõnumi subjekti? Teisalt on ka sõnadega öeldus määramatust, võimalusi mõtet ühel või teisel moel tõlgendada.
#000009
Sõnadega edastatavat mõtet uurib semantika. Suures pildis jaguneb sõnumist arusaamise väljakutse kaheks. Kompositsioonisemantika püüab mõista, kuidas sõnumi osad, nagu sõnad, nende kombinatsioonid ja omavahelised suhted moodustavad suuremate väljendite, näiteks lausete tähenduse. Seevastu leksikaalne semantika püüab tabada konkreetsete sõnade tähenduslikku olemust.
#000010
Inimestena oleme harjunud sõnade, intonatsiooni ja ilmete mitmeti tõlgendatavusega. Võimalik, et suhtlusvigadega kaasneb midagi kasulikku. Vastasel juhul oleks evolutsioon nende tekke arusaamatuse potentsiaalselt surmavate tagajärgedega välja juurinud ja meie suhtlus kulgeks alati matemaatilise täpsusega. Vead võivad olla inimeste kaitsmise huvides, pakkuda osapooltele testimise ja taandumise võimalusi jmt.
#000012
Vahest on tegemist fotokaameratest tuttava järk-järgulise semantilise teravustamisega. Inimeste suhtlemises on vaja lakkamatult keskenduda, sest inimlaste mõttemaailm on väga muutlik. Igatahes on suhtluse määramatus harjumuspärane ega põhjusta ebamugavust. Ebamugavaks võib osutuda liigne konkreetsus.
#000013
Ometi on konkreetsust nõudvaid olukordi. Üks iseloomulik näide on koolis õpetaja küsimustele vastamine. Ebamäärase jutu puhul nähvab pedagoog, et vastuses puudub sisu vmt. Ühtlasi püüavad paljud õpetajad olla kuivapoolsed ja faktikesksed, lootuses edastada kõige tähtsam ja vältida küllastamast õpilase piiratud tähelepanu belletristiliste kaunistustega. Samal ajal jälgib õpetaja vaikivast klassist õhkuvast sõnatust informatsioonist, kas ollakse tähelepanelikud, kas tuleks muuta tempot, esitada küsimusi, korrata öeldut või käratada tühja pilguga Toomasele, et see ei jääks magama.
#000014
Pandeemia sunnil alanud zoomi-tundide kogemusest õpiti, et ekraanil ruudukestest vaatavate laste nägudelt ei saa aru, kas nad saavad aru, vajavad kordamist, teistmoodi seletamist, tegelevad millegi muuga või magavad lahtiste silmadega. Mikrokiipe valmistav Intel otsustas õpetajat aidata tehisintellektpõhise laste nägude valvuriga. Koostöös virtuaalse klassi töövahendeid valmistava ettevõttega Classroom Technologies loodi Zoomi keskkonda nägudelt emotsionaalse seisundi lugemise tööriist.
#000015
Mõlemad ettevõtted soovivad anda õpetajale õpilastega paremaks suhtlemiseks täiendavat teavet. Intel väidab, et nende süsteem suudab näoilmetest tuvastada, kas õpilastel on haridusliku sisuga suheldes igav, on nad hajameelsed või segaduses. Virtuaalse õppetöö formaat ei kao ära. Samas vana, paanika korras kasutusele võetud metoodikaga ei tasu jätkata. Kellelegi ei ole saladuseks, et virtuaalsed tunnid kahjustasid õppetöö kvaliteeti. Midagi peab kogemusest õppima, mille üheks märgiks ongi käesolev tehnoloogiline püüdlus.
#000016
See ei ole garantii uutest vigadest hoidumiseks. Kriitikud väidavad, et näoilmete või muude väliste signaalide põhjal pole võimalik täpselt kindlaks teha, kas keegi tunneb igavust, segadust, rõõmu või kurbust. Õpetajale võib nutikas abiline tunduda kasulik. Võib-okka võiks ta vaagida küsimust, mida loeks tehisintellekt Zoomi ruudukeses õpetajat tähelepanelikult jälgiva noore Hannibal Lecteri näost. Kas õpetaja harknääre on ohus?
#000017
Virtuaalsed tüdruksõbrad tõstavad ebaterveid ilustandardeid
#000019
Spotify'd vaevavad väiksemad ja suuremad küberkelmid
#000027
Tippülikoolid asuvad uurima neljapäevase töönädala võimalikkust
#000029
Video: seminar Eesti teaduseetika hetkeseisust ja tulevikust
#000033
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000046